Mai multe informaţii despre utilizarea conexiunii de Internet

Acest software HP utilizează o conexiune de Internet:
•	pentru a actualiza software-ul şi caracteristicile
•	pentru a preveni problemele
•	pentru a furniza asistenţă
•	pentru a colecta informaţii care vor permite companiei HP să îmbunătăţească designul produselor 

Datele transmise de la computer către HP vor fi utilizate pentru a determina dacă sunt necesare actualizări şi pentru a asocia informaţiile furnizate cu modul în care utilizaţi produsele HP. 

Unele date pot fi utilizate într-o formă anonimă şi/sau agregată, pentru a permite companiei HP să îmbunătăţească nivelul de calitate al produselor şi serviciilor sale. Aceste date pot fi transferate către o entitate HP care poate fi situată în altă ţară/regiune decât cea în care vă aflaţi.

Adresa IP poate fi utilizată pentru a determina locaţia generală (de exemplu, oraşul) şi informaţiile despre activitatea întreprinderii, înainte de a fi îndepărtată.

Aplicaţii software HP care se conectează prin Internet

Reţineţi că unele dintre următoarele aplicaţii software pot să nu fie incluse cu toate produsele. 

Înregistrare produs HP
În mod implicit, înregistrarea produsului HP începe automat la finalizarea instalării software-ului. Software-ul se conectează la pagina de înregistrare online şi o pre-completează cu următoarele informaţii pentru produsul dumneavoastră HP, permiţând un proces mai simplu de înregistrare a produsului:
•	numărul de model/numele/seria produsului
•	numărul de serie
•	sistemul de operare al computerului
•	limba sistemului de operare şi setările de ţară/regiune
•	codul de service al produsului

Pentru a preveni executarea şi conectarea la Internet a programului de înregistrare a produsului HP, debifaţi opţiunea „Înregistraţi acest produs la HP”, la sfârşitul instalării software-ului.

Actualizare HP
Software-ul învechit poate uneori să îngreuneze instalarea şi performanţa produsului. Programul Actualizare HP verifică în mod regulat actualizările de software, informându-vă în legătură cu noile software-uri atunci când acestea devin disponibile. În plus, oferă descărcarea imediată şi instalarea automată a acestora. Cu programul Actualizare HP, veţi avea întotdeauna cel mai nou software HP, atât pe computer, cât şi pe imprimantă. Acesta nu este disponibil pentru toate sistemele de operare.

Întrebări frecvente despre Actualizare HP

De ce sunt importante actualizările?
Software-ul învechit poate uneori să îngreuneze instalarea şi performanţa produsului. Menţinând actualizat software-ul HP, contribuiţi la prevenirea apariţiei problemelor sau puteţi găsi mai simplu soluţii pentru eventualele probleme, consultând documentele cu instrucţiuni de ajutor şi asistenţă. 

Ce date sunt transmise pentru căutarea automată a actualizărilor?
Actualizare HP colectează şi partajează următoarele informaţii:	
•	numele sistemului de operare	
•	setarea pentru ţară/regiune	
•	setarea pentru limbă	
•	lista de imprimante HP conectate	
•	lista de dispozitive USB HP conectate	
•	lista de dispozitive imagistice HP conectate	
•	numărul de descărcări încercate şi de instalări reuşite ale software-ului HP

Pentru a putea fi îmbunătăţit, programul Actualizare HP colectează şi fişierele jurnal create în timpul descărcărilor şi instalărilor de software HP. Aceste informaţii se utilizează pentru a îmbunătăţi succesul actualizărilor viitoare. Utilizatorii au opţiunea de a vizualiza informaţiile din fişierele jurnal şi de a aproba transmiterea acestora. Aceste date sunt colectate în mod anonim. Programul Actualizare HP nu ataşează niciun identificator unic la datele anonime ale clientului.

Sunt actualizările descărcate şi instalate automat?
După ce aţi fost de acord să se caute actualizări, unele mici actualizări critice se pot descărca şi instala fără notificare, dar numai acelea care permit software-ului instalat să funcţioneze corespunzător. În majoritatea cazurilor veţi fi anunţat când vor fi disponibile actualizări şi veţi avea posibilitatea de a alege ce software să fie descărcat şi instalat.

Cât de des caută software-ul actualizări?
Setarea implicită a programului Actualizare HP este să caute actualizări în fiecare săptămână. Totuşi, puteţi să modificaţi această periodicitate accesând Actualizare HP din meniul Start.

Cât costă actualizările?
HP nu taxează actualizările de software HP. Dar computerul trebuie să fie conectat la Internet pentru ca programul Actualizare HP să caute şi să descarce actualizările de software HP. Costul conexiunii de Internet depinde de furnizorul de servicii Internet (ISP). Descărcarea actualizărilor de software HP nu include costuri suplimentare faţă de orice alte activităţi pe care le efectuaţi pe Internet, precum citirea e-mailului sau navigarea pe Web.

Cum îmi protejează HP confidenţialitatea?
Programul Actualizare HP nu colectează numele, adresa sau adresa dumneavoastră de e-mail. Adresa IP a computerului este utilizată numai pentru a permite o conexiune sigură pe Internet. Programul Actualizare HP nu creează niciun identificator unic care să poată fi utilizat pentru a vă identifica pe dumneavoastră sau computerul dumneavoastră.

Program de participare a clienţilor HP/ Studiu pentru îmbunătăţirea produselor HP
Fiind de acord să instalaţi software-ul Program de participare a clienţilor HP/ Studiu pentru îmbunătăţirea produselor HP, vi se va oferi oportunitatea de a participa în viitor la Programul de participare a clienţilor HP/ Studiul pentru îmbunătăţirea produselor HP. Acest program este voluntar. Dacă sunteţi de acord să participaţi, vi se vor solicita informaţii suplimentare după instalare. Acesta nu este disponibil pentru toate sistemele de operare.

Dacă sunteţi de acord să participaţi, software-ul se poate conecta din când în când la HP prin intermediul Internetului, pentru a transmite următoarele tipuri de date (cu permisiunea dumneavoastră):  
•	informaţii despre sistemul computerului, precum sistemul de operare, dimensiunea memoriei, ţara/regiunea, limba şi adresa IP
•	informaţii despre produsele dumneavoastră HP, precum modelul produsului şi numărul de serie al acestuia
•	informaţii despre modul în care utilizaţi produsul HP, cum ar fi numărul de pagini imprimate, modul de imprimare, suporturile de imprimare utilizate, marca de cerneală sau de toner şi tipurile de fişiere imprimate
•	informaţii pe care le-aţi configurat în imprimantă referitor la administrarea produsului, precum numele administratorului şi informaţiile de contact
•	informaţii tehnice suplimentare, care variază în funcţie de produs

Informaţiile colectate capătă un caracter anonim şi sunt utilizate în formă agregată. Această transmitere de date va avea un impact neglijabil asupra vitezelor de procesare şi de conectare. HP poate utiliza aceste informaţii pentru a proiecta produse mai bune.

HP Connected
Este posibil ca pe desktop să fie amplasată o pictogramă („comandă rapidă”) care oferă o legătură către HP Connected (pentru unele imprimante HP, este posibil să nu fie disponibilă sau instalată). Dacă aveţi o imprimantă conectată la Internet, care acceptă serviciile Web HP ePrint, HP Connected vă permite să vedeţi starea imprimantei, să adăugaţi sau să eliminaţi aplicaţii de imprimare şi să gestionaţi setările ePrint şi istoricul lucrărilor din orice browser Web, acasă sau în deplasare.
 
Când accesaţi HP Connected, este posibil ca datele următoare să fie trimise de la computer pentru a vă îmbunătăţi experienţa generală şi pentru a efectua automat pre-completarea setărilor:
•	locaţia generală (setarea curentă de pe PC)
•	limba (setarea curentă de pe PC)
•	numărul de model al imprimantei 

Pictograma („comanda rapidă”) HP Connected poate fi eliminată de pe desktop prin glisarea acesteia în „Coşul de reciclare” de pe desktop sau făcând clic dreapta pe pictogramă şi selectând „Ştergere”. 

Raport de instalare

Un Raport de instalare se poate trimite la HP dacă această opţiune este selectată în programul de instalare.  Prin trimiterea raportului de instalare, oferiţi companiei HP informaţii utile pentru îmbunătăţirea viitoarelor instalări de imprimante.  Raportul va conţine date anonime despre instalarea curentă şi va fi trimis la HP prin intermediul conexiunii dumneavoastră de Internet.  Datele furnizate în raportul de instalare vor include următoarele:
- Informaţii despre sistem (Exemplu: sistemul de operare, versiunea).
- Informaţii despre produs (Exemplu: modelul produsului, opţiuni sau configuraţii ale produsului).
- Selecţii de instalare (Exemplu: alegerea conexiunii, selecţiile de software).
- Ora instalării.
- Mesaje de eroare primite în timpul instalării.